Amundsen vokste opp på en husmannsplass under gården Sjøndem i Brandval. Han gikk i lære og ble bygningssnekker i Kristiania, og bodde så ei tid etter 1900 i Romedal der kona hans var fra. I 1904 bosatte han seg på Løten, og arbeidet på Klevfos Cellulose- & Papirfabrikk. Som formann i fagforeningen fikk han sparken i 1909 fordi han «hadde vært en farlig oppvigler som sådde misnøyens sæd blant arbeiderne». I 1911 fikk han arbeid som forretningsfører for sjukekassa i Løten og ellers var «riksforsikringenes tilsynsmand».